Lakaomp klaoustre: dont a rin amañ da lakaat un notenn bemdez; pe ur pennad skrid,  ur barzhoneg, pe ur skeudenn, un dresadenn e vefe. Soñjoù, kavadennoù, liammoù, kentelioù, filmoù. Bez e vo mareoù laouen ha mareoù ne vint ket, notennoù drant ha lod klañvidik, lod a vo diasur ha lod all a vo frammet brav. Bez e vo fentigelloù ha farsadennoù ken null hag ar choari-gerioù war ar skeudenn a-us. Kaoz a vo a netraigoù, a draoù pouezusoch marteze. Kaoz a vo eus ar brezhoneg ivez, pa soñj din eo ret hen ober hag eo hor remziad deomp a zivizo ma yelo dar strad pe ma tispako he gouelioù.